बुजुर्गों की देखभाल पर जागरूकता संगोष्ठी करवाई गई
नेहरुयुवा केंद्र के निर्देशन में नेशनल यूथ डेवलपमेंट सेंटर की ओर से मुकेरियां में घर पर बुजुर्गों की देखभाल संबंधी जागरूकता संगोष्ठी का आयोजन किया गया। इसमें राष्ट्रीय स्वयं सेविका ज्योति ने कहा कि उम्र के आखिरी पड़ाव में बुजुर्गों की देखभाल करना बेहद आवश्यक होता है। बुजुर्गों की देखभाल के लिए कई आवश्यक बातों का ख्याल रखना चाहिए।
बुजुर्गों की देखभाल के लिए कई सर्विस कंपनीज भी प्रोवाइड करवा रही हैं। बजुर्गों की देखभाल के लिए जरूरी है कि आप उनसे प्यार करें। उनका सम्मान करें और इससे भी ज्यादा महत्वपूर्ण है कि उन्हें हमेशा फिट रखें।
संस्था के निर्देशक संजीव जख्मी ने कहा कि घर पर बुजुर्गों की देखभाल कैसी होती है। यह काफी हद तक हमारे संस्कारों से तय होता है। मां-बाप, दादा-दादी, नाना-नानी और बच्चों के बीच के आपसी संबंध भी यह तय करते हैं कि परिवार में बुजुर्गों की स्थिति कैसी होगी। उन्होंने युवाओं से आह्वान किया वे अपने बुजुर्गों का सम्मान करें और उनकी सेवा करें।
hin_Deva hin_Deva hin_Deva hin_Deva